|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** |  **Nr. GND/2024/** |
|  |  **(protokols Nr. ; .p.)** |

**Par grozījumiem Gulbenes novada pašvaldības domes 2024.gada 26.septembra lēmumā Nr. GND/2024/548 “Par projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” atbalstīšanu un līdzfinansējuma nodrošināšanu”**

Gulbenes novada pašvaldība 2024.gada 16.novembrī saņēma biedrības “SATEKA” lēmumus par iesniegto projektu atbilstību vai noraidīšanu (dokumenta vadības sistēmā reģistrācijas Nr. GND/17.2/24/3936-S), kurā teikts, ka biedrība “SATEKA” ir izvērtējusi Gulbenes novada pašvaldības projekta iesniegumu “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai”, kas tika iesniegts biedrības “SATEKA” izsludinātajā atklātā projektu iesniegumu pieņemšanas 2.kārtas ietvaros, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”, un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, projektā plānotās darbības nav inovatīvas visā biedrības teritorijā un nav izpildījis SVVA stratēģijā noteiktos nosacījumus paaugstinātas atbalsta intensitātes saņemšanai, un projektam ir iespēja pretendēt uz finansējumu, norādot, ka projekta kopējās attiecināmās izmaksas ir 25492,89 EUR (divdesmit pieci tūkstoši četri simti deviņdesmit divi *euro* astoņdesmit deviņi centi), tajā skaitā publiskais finansējums 17845,02 EUR (septiņpadsmit tūkstoši astoņi simti četrdesmit pieci *euro* divi centi) apmērā.

Gulbenes novada pašvaldības dome 2024.gada 26.septembra domes sēdē lēma (lēmums nr. GND/2024/548, protokols Nr. 17; 24.p.) atbalstīt Gulbenes novada pašvaldības projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” iesniegšanu biedrības “SATEKA” atklātā projektu konkursā un projekta apstiprināšanas gadījumā, nodrošināt projekta īstenošanai līdzfinansējumu 20% apmērā no attiecināmajām izmaksām, tas ir 7000,00 EUR (septiņi tūkstoši *euro* nulle centi), apmērā.

Ņemot vērā, ka projekts konkursā ir atbalstīts un nodots Lauku atbalsta dienestam vērtēšanā par publiskā finansējuma piešķiršanu, bet ar mazāku atbalsta intensitāti nekā projekta iesniedzējs plānojis un Gulbenes novada pašvaldības dome apstiprinājusi, un Ministru kabineta 2023.gada 7.marta noteikumu Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstība” 47.1.apakšpunktu, kas citstarp nosaka, ka pašvaldībai priekšapmaksu projekta iesniegumā paredz ne vairāk kā 25 procentu apmērā no projekta kopējā publiskā finansējuma, nepieciešams veikt grozījumus Gulbenes novada pašvaldības domes 2024.gada 26.septembra lēmumā Nr. GND/2024/548 “Par projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” atbalstīšanu un līdzfinansējuma nodrošināšanu”.

 Ņemot vērā iepriekš minēto un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

IZDARĪT Gulbenes novada pašvaldības domes 2024.gada 26.septembra lēmumā Nr. GND/2024/548 “Par projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” atbalstīšanu un līdzfinansējuma nodrošināšanu” (protokols Nr.17; 24.p.) šādus grozījumus:

1. izteikt 1. un 2. punktu šādā redakcijā:

“1. ATBALSTĪT Gulbenes novada pašvaldības projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” iesniegšanu un realizēšanu biedrības “SATEKA” atklātā projektu konkursā.

2. Gulbenes novada pašvaldībai projekta apstiprināšanas gadījumā NODROŠINĀT projekta īstenošanai līdzfinansējumu 30% apmērā no attiecināmajām izmaksām, tas ir 7647,00 EUR (septiņi tūkstoši seši simti četrdesmit septiņi *euro* nulle centi) no Gulbenes novada pašvaldības budžeta līdzekļiem.”

2. papildināt ar 3.punktu:

“3. Gulbenes novada pašvaldībai projekta apstiprināšanas gadījumā NODROŠINĀT priekšfinansējumu 75% apmērā no piešķirtā publiskā finansējuma, tas ir 13383,77 EUR (trīspadsmit tūkstoši trīs simti astoņdesmit trīs *euro* septiņdesmit septiņi centi) no Gulbenes novada pašvaldības budžeta līdzekļiem.”

Gulbenes novada pašvaldības domes priekšsēdētājs A.Caunītis